MFCเอาใจคนรักตราสารหนี้ขายกองทุนใหม่
บลจ.เอ็มเอฟซี ขายกองทุนเปิดเอ็มเอฟซี กาญจนทรัพย์ 6 ซีรี่ส์ 7 อายุ 6 เดือน ลงทุนตราสารหนี้ทั้งในประเทศและต่างประเทศที่มีผลตอบแทนดี
18 ส.ค. 2553

บลจ.เอ็มเอฟซี ขายกองทุนเปิดเอ็มเอฟซี กาญจนทรัพย์ 6 ซีรี่ส์ 7 อายุ 6 เดือน ลงทุนตราสารหนี้ทั้งในประเทศและต่างประเทศที่มีผลตอบแทนดี
นายศุภกร สุนทรกิจ รองกรรมการผู้จัดการ บลจ.เอ็มเอฟซี  เปิดเผยว่า เพื่อเป็นทางเลือกสำหรับนักลงทุนที่มองหาโอกาสในการรับผลตอบแทนที่ดีกว่าอัตราดอกเบี้ยเงินฝากธนาคาร และนักลงทุนที่สามารถรับความเสี่ยงจากการลงทุนในตราสารหนี้ภาคเอกชนได้ เอ็มเอฟซีจึงเสนอขายกองทุนเปิด เอ็มเอฟซี กาญจนทรัพย์ 6 ซีรี่ส์ 7 หรือ MK6S7 ซึ่งลงทุนตราสารหนี้ในประเทศและต่างประเทศที่มีคุณภาพ โดยผู้ลงทุนรายย่อยไม่ต้องเสียภาษีของผลตอบแทนที่ได้รับจากการลงทุน 
กองทุนเปิด MK6S7 มีมูลค่าโครงการ 700 ล้านบาท อายุโครงการ 6 เดือน เน้นการลงทุนในตราสารหนี้ที่มีคุณภาพ ซึ่งเสนอขายทั้งในและต่างประเทศ โดยให้ผลตอบแทนเหมาะสมกับความเสี่ยง  อาทิเช่น ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย พันธบัตรรัฐวิสาหกิจ ตราสารทางการเงินที่ได้รับการจัดอันดับความน่าเชื่อถือหรือออกโดยสถาบันที่ได้รับการจัดอันดับความน่าเชื่อถือ  โดยมีนโยบายป้องกันความเสี่ยงด้านอัตราแลกเปลี่ยนเงินแบบเต็มจำนวน (Fully Hedge)
ทั้งนี้ เมื่อครบอายุกองทุน บริษัทจะดำเนินการรับซื้อคืนหน่วยลงทุนกองทุนเปิด MK6S7 และสับเปลี่ยนอัตโนมัติไปยังกองทุนเปิดเอ็มเอฟซีพันธบัตรตลาดเงิน (MM-GOV) ซึ่งเป็นกองทุนรวมตลาดเงินที่มีความมั่นคงสูง ลงทุนในตราสารหนี้ภาครัฐไม่น้อยกว่า 80% ของมูลค่าทรัพย์สินสุทธิ โดยตราสารมีอายุไม่เกิน 1 ปี เพื่อผู้ถือหน่วยลงทุนจะได้รับโอกาสที่ดีจากการลงทุนอย่างต่อเนื่อง
ผู้สนใจลงทุนในกองทุนเปิด MK6S7 สามารถลงทุนขั้นต่ำได้ตั้งแต่ 10,000 บาทขึ้นไป โดยเปิดขายตั้งแต่วันนี้ถึง 28 ส.ค.25